**บทที่ 5**

**สรุปผล อภิปรายผล และข้อเสนอแนะ**

งานวิจัยการประเมินมูลค่าทางเศรษฐศาสตร์ งานประเพณีชักพระ ทอดผ้าป่า และแข่งเรือยาว มีวัตถุประสงค์เพื่อศึกษาลักษณะพื้นฐานทางเศรษฐกิจและสังคมของผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี เพื่อศึกษาพฤติกรรมการใช้จ่ายของผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี เพื่อวัดระดับความพึงพอใจของผู้เข้าร่วมงานต่อกิจกรรมหลักของงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี และเพื่อประเมินมูลค่าทางเศรษฐศาสตร์ งานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี เก็บรวบรวมข้อมูลจากกลุ่มตัวอย่าง คือ ประชาชนที่มีอายุตั้งแต่ 18 ปีขึ้นไปที่เดินทางมาร่วมงานประเพณีชักพระ ทอดผ้าป่า และแข่งเรือยาว จำนวน 405 คน ระหว่างวันที่ 10-18 ตุลาคม 2562 เฉลี่ยวันละ 45 คน ณ บริเวณศาลหลักเมือง ท่าปลาวาฬ ริมเขื่อนแม่น้ำตาปี สะพานนริศ สนามเทศบาลนคร สนามข้างโรงแรมวังใต้ และทั่วเขตเทศบาล จังหวัดสุราษฎร์ธานี เครื่องมือที่ใช้ในการวิจัย คือ แบบสอบถาม วิเคราะห์ข้อมูลด้วยสถิติพื้นฐาน ได้แก่ ค่าความถี่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน และประเมินมูลค่าทางเศรษฐศาสตร์ของงานประเพณีชักพระ ทอดผ้าป่า และแข่งเรือยาว ด้วยแบบจำลองการคิดต้นทุนค่าใช้จ่ายในการเดินทางของบุคคล (Individual Travel Cost Method : ITCM) ผลการวิจัยสรุปได้ดังนี้

**สรุปผลการวิจัย**

1. ผลการวิเคราะห์ลักษณะพื้นฐานเศรษฐกิจ และสังคม*ของผู้เข้าร่วมประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี* 2562 *พบว่า กลุ่มตัวอย่างผู้ตอบแบบสอบถามส่วนใหญ่เป็นเพศหญิง อายุเฉลี่ย* 20-30 *ปี สถานภาพโสด ระดับการศึกษาสูงสุด ปริญญาตรีมีอาชีพนักเรียน/นักศึกษา รายได้เฉลี่ยต่อเดือน* 10,001 - 25,000 บาท*เข้าร่วมกิจกรรมชมงานประเพณีชักพระ ปี* 2562*จำนวน*1-3*ครั้ง สิ่งที่ดึงดูดใจให้เข้าร่วมงานประเพณีชักพระ ปี* 2562*จังหวัดสุราษฎร์ธานี ได้แก่ บรรยากาศการชมเรือพระ และกิจกรรมชักพระ*
2. ผลการวิเคราะห์ข้อมูลทางเศรษฐศาสตร์เกี่ยวกับค่าใช้จ่าย ในการเข้าร่วมประเพณีชักพระ ทอดผ้าป่าและแข่งเรือยาว จังหวัดสุราษฎร์ธานีปี 2562 พบว่า ค่าใช้จ่ายในการเดินทางไป-กลับ ระหว่างที่พักอาศัยและบริเวณจัดงานประเพณีชักพระ ต่อคนเฉลี่ยเท่ากับ 13.06 (บาทต่อครั้ง) และยังมีค่าใช้จ่ายอื่น ๆ นอกเหนือจากค่าใช้จ่ายในการเดินทางเฉลี่ย 4.34 บาท ประกอบด้วยค่าอาหารและเครื่องดื่ม 312.63 บาท และค่าใช้จ่ายเพื่อร่วมทำบุญ 119.90 บาท และอื่น ๆ 3.41 บาท และระยะเวลาที่ใช้ในการเดินทาง ไป-กลับ ระหว่างที่พักอาศัย และบริเวณจัดงานประเพณีชักพระ 31-150 นาทีระยะเวลาที่ใช้ในการเข้าร่วมกิจกรรมต่าง ๆ ในงานประเพณีชักพระ 31-150 นาที

นอกจากงานประเพณีงานชักพระ ทอดผ้าป่าและแข่งเรือยาว ของ อำเภอเมือง จังหวัด สุราษฎร์ธานี กลุ่มตัวอย่างผู้ตอบแบบสอบถามส่วนใหญ่จะเข้าร่วมงานประเพณีชักพระของ ทต.วัดประดู่ และ ทต.กาญจนดิษฐ์ และหากไม่ได้เข้าร่วมงานประเพณีชักพระ อำเภอเมือง จังหวัดสุราษฎร์ธานี ส่วนใหญ่จะใช้เวลาช่วงเดียวกันนี้ทำกิจกรรมพักผ่อนอยู่กับบ้าน/ทำกิจกรรมส่วนตัว

1. ผลการวิเคราะห์ข้อมูลพฤติกรรมการใช้จ่ายตามหมวดหมู่ของสินค้าในงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 พบว่า ผลการวิเคราะห์ข้อมูลพฤติกรรมการใช้จ่ายตามหมวดหมู่ของสินค้าในงานชักพระ รวมทั้งหมดเฉลี่ย 741.23 บาท/คน ส่วนใหญ่จะซื้อสินค้าประเภทเสื้อผ้า เครื่องประดับ เครื่องสำอาง และรองเท้า (ร้อยละ 71.65)
2. ผลการวิเคราะห์ระดับความพึงพอใจ ของผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 พบว่า ความพึงพอใจอยู่ในระดับมาก 3 ด้าน ได้แก่ การแข่งเรือยาว พิธีฉลองถ้วยรางวัล และการตั้งพุ่มผ้าป่า ส่วนด้านขบวนชักพระ และรถพนมพระ อยู่ในระดับมากที่สุด

ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 ในกิจกรรมการตั้งพุ่มผ้าป่า พบว่า ความพึงพอใจอยู่ในระดับมาก ได้แก่ สถานที่ตั้งพุ่มกระจายตามบ้านเรือนอย่างเหมาะสมระยะเวลาการตั้งพุ่มผ้าป่ามีความเหมาะสม และความมีส่วนร่วมในการตั้งพุ่มผ้าป่าของประชาชนและชุมชนทุกสาย

ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 ในกิจกรรมการแข่งเรือยาวพบว่า ความพึงพอใจอยู่ในระดับ มาก ได้แก่ การจัดกองเชียร์และพากย์ตลอดการแข่งเรือยาวทำให้เพลิดเพลิน มีเรือเข้าร่วมแข่งขันในจำนวนที่เหมาะสม และสถานที่ชมการแข่งเรือยาวมีความเพียงพอและปลอดภัย

ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 ในพิธีฉลองถ้วยรางวัล พบว่า ความพึงพอใจอยู่ในระดับมาก ได้แก่ เวลาในการจัดพิธีฉลองถ้วยรางวัลมีความเหมาะสมประชาชนทุกส่วนมีส่วนร่วมยินดีในพิธีฉลองถ้วยรางวัล และสถานที่จัดพิธีฉลองถ้วยรางวัลมีความจุเพียงพอ สะอาด และปลอดภัย

ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 ในกิจกรรมขบวนชักพระพบว่า ความพึงพอใจอยู่ในระดับระดับมากที่สุด ได้แก่ การจัดขบวนมีความเป็นระเบียบ สวยงามมีความพร้อมเพรียงในพิธีชักพระ และเปิดโอกาสให้ประชาชนเข้าร่วมขบวนอย่างทั่วถึง

ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 ในกิจกรรมรถพนมพระพบว่า ความพึงพอใจอยู่ในระดับมากที่สุด ได้แก่ความวิจิตรงดงามของรถพนมพระ ระยะเวลาการเปิดให้ประชาชนมีส่วนร่วมทำบุญและการจัดสถานที่จอดรถพนมพระมีความเหมาะสม

1. ผลการคำนวณมูลค่าทางเศรษฐศาสตร์ของงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 ซึ่งสะท้อนจากมูลค่าส่วนเกินผู้บริโภคของประชาชนผู้เข้าร่วมงาน มีค่าเท่ากับ 139,344,300 บาท

**อภิปรายผล**

 จากผลการวิจัย สามารถนำประเด็นหลักมาอภิปรายผลได้ดังนี้

 1. ผลการวิจัย ที่พบว่าผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 เดินทางเข้าร่วมงาน เฉลี่ยมากกว่า 2 ครั้งต่อปี สอดคล้องกับกิจกรรมที่หลากหลายในงานที่ดึงดูดใจให้เข้าร่วมงาน โดยเฉพาะกิจกรรมการจัดจำหน่ายสินค้า บรรยากาศการชมเรือพระ และกิจกรรมชักพระ ที่เป็นสิ่งดึงดูดใจให้ประชาชนเข้าร่วมงานอยู่ในอันดับต้น ๆ สอดคล้องกับ ธีระยุทธ์ ขุนศรีแก้ว. (2561). วิจัยเรื่อง ความพึงพอใจของผู้มาเที่ยวงานประเพณีชักพระ ทอดผ้าป่า และแข้งเรือยาว จังหวัดสุราษฎร์ธานี ประจำปี 2561 ที่พบว่ากลุ่มตัวอย่างที่เดินทางมาเที่ยวงานมีจุดประสงค์เพื่อทำบุญกับเรือพนมพระ เรียนรู้ประเพณีชมพุ่มผ้าป่า

 2. ผลการวิเคราะห์ข้อมูลค่าใช้จ่ายในการเดินทาง ไป-กลับ ระหว่างที่พักอาศัย และบริเวณจัดงานประเพณีชักพระ เฉลี่ย 221.73 บาท เนื่องจากกลุ่มตัวอย่างเป็นประชาชนในเขตจังหวัดสุราษฎร์ธานี สอดคล้องกับ ธีระยุทธ์ ขุนศรีแก้ว. (2561). วิจัยเรื่อง ความพึงพอใจของผู้มาเที่ยวงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ประจำปี 2561 ที่พบว่ากลุ่มตัวอย่างที่เดินทางมาเที่ยวงานส่วนใหญ่เป็นคนจังหวัดสุราษฎร์ธานี

 3. ผลการวิเคราะห์ค่าใช้จ่ายเพื่อเข้าร่วมทำบุญของประชาชนกลุ่มตัวอย่างที่เดินทางมาเข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 พบว่า เฉลี่ยคนละ 119.90 บาท สอดคล้องกับ ภาพิมล สีไหม และเสรี พิจิตรศิริ. (2554). วิจัยเรื่อง การส่งเสริมประเพณีชักพระของเทศบาลตำบลวัดประดู่ ที่พบว่า ประเพณีงานชักพระเป็นประเพณีที่มีมาแต่โบราณ เป็นการรวมกลุ่มกันเพื่อทำบุญ ก่อให้เกิดความสามัคคีของหมู่คณะ และยังสอดคล้องกับ สุมาลี ศรีเมือง. (สัมภาษณ์ : 26 กันยายน 2562) ที่ได้ประมาณการเงินร่วมทำบุญจากประชาชนในเรือพนมพระว่ามีมากถึง 10,000 บาท ต่อวันต่อคืน หรือเฉลี่ยประมาณ 100,000 บาทต่อวัด ตลอดช่วงงานประเพณีชักพระ

 4. ผลการวิเคราะห์ ที่พบว่า นอกจากงานประเพณีชักพระ ทอดผ้าป่า และแข่งเรือยาว อำเภอเมือง จังหวัดสุราษฎร์ธานี แล้ว กลุ่มตัวอย่างผู้ตอบแบบสอบถาม ยังได้เดินทางเข้าร่วมงานประเพณีชักพระของที่อื่น ๆ ในจังหวัดสุราษฎร์ธานี จำนวนไม่น้อย เป็นต้นว่า งานชักพระอำเภอเมืองสุราษฎร์ธานี อบจ.สุราษฎร์ธานี งานชักพระเทศบาลตำบลวัดประดู และงานชักพระเทศบาลตำบลขุนทะเล สอดคล้องกับ ภาพิมล สีไหม และเสรี พิจิตรศิริ. (2554). วิจัยเรื่อง การส่งเสริมประเพณีชักพระของเทศบาลตำบลวัดประดู่ ที่พบว่าประเพณีชักพระเป็นประเพณีของชาวท้องถิ่นภาคใต้ การชักพระหรือลากพระเป็นพิธีบุญอย่างหนึ่งของชาวจังหวัดสุราษฎร์ธานี ประชาชนจะช่วยกันเตรียมเรือพระแลเทศบาลตำบลวัดประดู่จะสนับสนุนงบประมาณให้กับวัด เพื่อจัดสร้างเรือพนมพระซึ่งประชาชนตำบลวัดประดู่มีความผูกพันกับประเพณีชักพระ จะต้องทำสืบต่อกันเป็นประจำทุกปี

 5. ผลการวิเคราะห์ระดับความพึงพอใจของผู้เข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานี ปี 2562 พบว่า ระดับความพึงพอใจต่อกิจกรรมหลักในงานรายด้านอยู่ในระดับมากที่สุด 2 ด้านได้แก่ ขบวนชักพระกับรถพนมพระ สอดคล้องกับ ธีระยุทธ์ ขุนศรีแก้ว. (2561). วิจัยเรื่อง ความพึงพอใจของผู้มาเที่ยวงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ประจำปี 2561 ที่พบว่าความพึงพอใจโดยรวมของผู้มาเที่ยวงานต่อการจัดงานประเพณีชักพระ ทอดผ้าป่า และแข่งเรือยาว ตามลำดับ

 6. ผลการคำนวณมูลค่าทางเศรษฐศาสตร์ซึ่งสะท้อนจากส่วนเกินผู้บริโภคของประชาชนผู้เข้าร่วมงาน มีมูลค่าเท่ากับ 139,344,300 บาทต่อปี ซึ่งเป็นมูลค่าที่ค่อนข้างสูง แสดงถึง ความเต็มใจของประชาชนที่เดินทางเข้าร่วมงาน ถึงแม้จะเป็นต้นทุนค่าใช้จ่ายในการเดินทางสูงกว่าที่จ่ายจริงในปัจจุบันก็ตาม สอดคล้องกับ ภาพิมล สีไหม และเสรี พิจิตรศิริ. (2554). วิจัยเรื่อง การส่งเสริมประเพณีชักพระของเทศบาลตำบลวัดประดู่ ที่พบว่าการชักพระหรือลากพระเป็นพิธีบุญอย่างหนึ่งของชาวจังหวัดสุราษฎร์ธานี ถือเป็นประเพณีที่มีความยิ่งใหญ่ โดยก่อนวันลากพระ 10-15 วัน ประชาชนจะช่วยกันเตรียมเรือพระซึ่งจะมีคุมโพนควบคู่กันไปด้วย ประชาชนมีความผูกพันกับประเพณีชักพระ จะต้องทำสืบต่อกันเป็นประจำทุกปี นอกจากนี้ยังสามารถเพิ่มมูลค่าทางเศรษฐกิจได้อีกด้วย และยังสอดคล้องกับกิจกรรมที่หลากหลายในกำหนดการจัดงาน ซึ่งแต่ละกิจกรรมกระจายอยู่ทั่วทั้งเขตเทศบาลนครสุราษฎร์ธานี โดยเฉพาะการชักพระและทอดผ้าป่าในวันออกพรรษา ทำให้พุทธศาสนิกชนในจังหวัดสุราษฎร์ธานียินดี และพร้อมใจกันเข้าร่วมงานบุญประเพณีนี้ เป็นเครื่องช่วยยืนยันคุณค่าของงานประเพณีท้องถิ่นจากมูลค่าทางเศรษฐศาสตร์ข้างต้น

 7. ผลจากการจัดประชุมกลุ่ม สรุปได้ดังนี้

 7.1 จำนวนผู้เข้าร่วมงานประเพณีชักพระ ทอดผ้าป่า และแข่งเรือยาวจังหวัด สุราษฎร์ธานี ปี 2562 ในวันที่ 13 ตุลาคม 2562 ซึ่งเป็นวันแรม 1 ค่ำ และมีกิจกรรมสำคัญของงาน คือ ขบวนชักพระนั้น ประเมินว่ามีจำนวนผู้เข้าร่วมงานประมาณ 10,000 คน และยังมีผู้คนที่กระจายไปร่วมในกิจกรรมอื่น ๆ อีก ซึ่งไม่ทราบจำนวนที่แน่นอน ผู้วิจัยจึงใช้ค่าประมาณ คือ 10,000 คนต่อวัน คิดเป็นจำนวนผู้เข้าร่วมงานตลอดช่วงเวลาที่จัดงาน 9 วัน 9 คืน ได้เท่ากับ 90,000 คน และผู้วิจัยได้นำไปในการคิดคำนวณส่วนเกินผู้บริโภคทังหมดของผู้เข้าร่วมงาน

 7.2 นอกเหนือจากขบวนชักพระ ที่ส่วนใหญ่จะมีรถพนมพระที่เรียกว่าเรือพระทางบกเข้าร่วมขบวนแล้ว กิจกรรมที่น่าสนใจของงานประเพณีชักพระ คือ เรือพระทางน้ำ ซึ่งนับวันจะมีจำนวนน้อยลงทุกปี โดยในปี 2562 นี้ มีเหลืออยู่เพียง 5 – 6 วัด เท่านั้น ที่ประชุมเห็นว่าควรจะต้องช่วยกันสนับสนุนให้อนุรักษ์เรือพระทางน้ำไว้เนื่องจากความโดดเด่นของงานประเพณีชักพระ จังหวัดสุราษฎร์ธานี คือ ขบวนเรือพระทั้งทางบกและทางน้ำ อย่างไรก็ตามอุปสรรคสำคัญ คือ การสร้างทุ่นซึ่งจะต้องสร้างใหม่ทุกปี และต้นทุนในการสร้างทุ่นค่อนข้างสูง

 7.3 ควรเพิ่มพื้นที่สำหรับการแสดงศิลปะพื้นบ้านในงานประเพณีชักพระ ทอดผ้าป่า และแข่งเรือยาวในปีต่อ ๆ ไป

 7.4 ควรส่งเสริมสนับสนุนความรู้ในการทำเรือพนมพระ ไปสู่จังหวัดอื่น ๆ ด้วยเพื่อต่อยอดสืบสานงานศิลป์ ซึ่งปัจจุบันจังหวัดนราธิวาสได้เริ่มเรียนรู้วิธีการทำเรือพระ โดยมีคณะผู้สอนจากจังหวัดสุราษฎร์ธานี เดินทางไปถ่ายทอดความรู้วิธีทำเรือพระ

 7.5 ปี 2562 เป็นปีแรกที่การท่องเที่ยวแห่งประเทศไทย สำนักงานการท่องเที่ยวจังหวัด สุราษฎร์ธานี ได้จัดทำถนนโชว์สำหรับนักท่องเที่ยวได้นั่งชมงาน ซึ่งควรมีการประมวลผลเรื่องของรูปแบบการจัดถนนโชว์และการปิดถนน เพื่อเป็นข้อมูลสำหรับการดำเนินงานในปีต่อไป

 7.6 ควรมีการเก็บรวบรวมข้อมูลค่าใช้จ่ายจากนักท่องเที่ยวที่เดินทางมาเข้าร่วมงานประเพณีชักพระ ทอดผ้าป่าและแข่งเรือยาว จังหวัดสุราษฎร์ธานีด้วย และควรจัดกิจกรรมให้นักท่องเที่ยวได้มีส่วนร่วมในการทำเรือพนมพระ

 7.7 ที่ประชุมแสดงความยินดีที่ผลการประเมินมูลค่าทางเศรษฐศาสตร์ ซึ่งสะท้อนจากส่วนเกินผู้บริโภคของประชาชนที่เข้าร่วมงานมีค่าเท่ากับ 139,344,300 บาท เนื่องจากหน่วยงานภาครัฐแต่ละสังกัดในจังหวัดสุราษฎร์ธานี ได้จัดสรรงบประมาณสำหรับการจัดงานประเพณีชักพระ ทอดผ้าป่า และแข่งเรือยาว จำนวนมาก เพื่อส่งเสริมและอนุรักษ์ประเพณีสำคัญของจังหวัดสุราษฎร์ธานีไว้ให้อนุชนรุ่นหลังได้ภาคภูมิใจ

* 1. สำหรับด้านงานวิจัย ที่ประชุมได้เสนอหัวข้องานวิจัยต่อยอดจากงานวิจัยครั้งนี้ ดังนี้

7.8.1 งานวิจัย งานประเพณีชักพระ ทอดผ้าป่า และแข่งเรือยาว ในมิติด้านวัฒนธรรม หรือคุณค่าวัฒนธรรม เสนอภูมิปัญญา เนื่องจากจะมีการนำเสนอให้งานประเพณีชักพระ ทอดผ้าป่า และแข่งเรือยาวจังหวัดสุราษฎร์ธานี ขึ้นทะเบียนเป็นมรดกโลกในอนาคต

7.8.2 งานวิจัย วิเคราะห์ต้นทุน การจัดทำรถพนมพระที่มาร่วมงาน ซึ่งอาจวิเคราะห์ผลตอบแทน ด้วยโดยใช้แบบจำลองต้นทุน - ผลตอบแทน (Cost – Benefit Analysis)

7.8.3 งานวิจัยเกี่ยวกับการกระจายรายได้ และการทวีของรายได้ จากกิจกรรมงานประเพณีชักพระ ทอดผ้าป่า แข่งเรือยาว สู่จังหวัดสุราษฎร์ธานี

**ข้อเสนอแนะ**

จากผลการวิจัย ผู้วิจัยได้สรุปประมวลข้อเสนอแนะต่อหน่วยงานมี่รับผิดชอบ และเกี่ยวข้องกับการจัดงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 ในประเด็น ต่อไปนี้

1. ผลการวิจัย พบว่า ผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 มีอายุระหว่าง 21-30 ปี สูงเกือบครึ่งของกลุ่มตัวอย่างที่ตอบแบบสอบถาม (ร้อยละ 42.20) และยังมีผู้ที่มีอายุ 18-20 ปี จำนวนไม่น้อย (ร้อยละ 16) นอกจากนี้ยังพบว่าส่วนใหญ่เป็นนักเรียน/นักศึกษา แสดงว่า กลุ่มเยาวชน นักเรียน นักศึกษา และผู้ที่สำเร็จการศึกษาใหม่ ๆ หรือผู้ที่อยู่ในช่วงเริ่มทำงาน มีความสนใจ และตระหนักถึงคุณค่าของงานประเพณีชักพระไม่น้อย หน่วยงานที่เกี่ยวข้อง เช่น สำนักการศึกษา เทศบาลนครสุราษฎร์ธานี ควรจัดทำแผนงาน/โครงการเกี่ยวกับงานประเพณีชักพระ เข้าไปในสถานศึกษาสังกัดเทศบาลนคร เป็นเบื้องต้น เพื่อให้นักเรียนได้เรียนรู้กิจกรรมงานประเพณีชักพระ ตั้งแต่ต้นน้ำ โดยอาจมีส่วนร่วมในการจัดทำเรือพระ พุ่มผ้าป่าที่สวยงามสะท้อนอัตลักษณ์ของจังหวัดเพื่อเป็นการสืบสาน อนุรักษ์ ประเพณีที่ดีงามนี้อีกทั้งในแง่เศรษฐกิจอาจนำไปประกอบเป็นอาชีพผลิตเรือพระจำลองจำหน่ายแก่ผู้เข้าร่วมงาน และนักท่องเที่ยวในอนาคตได้ด้วย
2. สิ่งที่ดึงดูดใจให้ประชาชนไปเข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 คือ บรรยากาศการชมเรือพระ กิจกรรมชักพระ และประเพณีทอดผ้าป่า หน่วยงานที่รับผิดชอบการจัดงานควรนำจุดเด่นของกิจกรรมหลักในงานประเพณีชักพระ มาสร้างเป็นอัตลักษณะของงาน โดยเฉพาะบรรยากาศในการเดินชมเรือพระ ซึ่งอาจเกี่ยวข้องกับสถานที่การจอดเรือพระ ความสะดวกในการเดินชมเรือพระที่ไม่คับคั่งหรือแออัด ระยะการเว้นช่วงห่างของเรือพระของแต่ละวัด สวยงาม ดูเป็นระเบียบ อีกทั้งควรส่งเสริมการชมเรือพระทางน้ำ ซึ่งถือเป็น อัตลักษณ์ของงานประเพณีชักพระ จังหวัดสุราษฎร์ธานี
3. ผลการวิจัย พบว่า ผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 มีรายได้เฉลี่ยคนละ 16,354.32 บาทต่อเดือน และมีค่าใช้จ่ายรวมเฉลี่ยคนละ 741.23 บาท เพื่อซื้อสินค้าในงานประเพณีชักพระ โดยหมวดหมู่สินค้าที่มีค่าใช้จ่ายสูงเป็นอันดับแรก คือ เสื้อผ้า หน่วยงานที่รับผิดชอบเกี่ยวกับกิจกรรมออกร้านจำหน่ายสินค้า เช่น เทศบาลนครสุราษฎร์ธานี ควรเปิดโอกาสให้เสื้อผ้าที่ผลิต/ตัดเย็บโดยชาวบ้านสุราษฎร์ธานี จากทุกชุมชนได้มีส่วนร่วมในการออกร้านจำหน่าย และอาจแสดงขั้นตอนการผลิต การทอผ้าเพื่อเป็นการส่งเสริมวัฒนธรรมทางการแต่งกายของจังหวัดสุราษฎร์ธานีอีกทางหนึ่ง
4. ผลการวิจัย พบว่า แม้ระดับความพึงพอใจของผู้เข้าร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี ปี 2562 ในภาพรวมอยู่ในระดับมาก แต่กิจกรรมการตั้งพุ่มผ้าป่า และพิธีฉลองถ้วยรางวัลยังมีคะแนนความพึงพอใจเฉลี่ยไม่สูงมากหนัก ($\overbar{X}$= 4.10 และ4.12 ตามลำดับ) โดยเฉพาะการตั้งพุ่มผ้าป่า ผู้เข้าร่วมงานมีความพึงพอใจในการตั้งพุ่มผ้าป่าของประชาชนและชุมชนทุกสาย เท่ากับ 4.05 และ 4.02 หน่วยงานหลักที่รับผิดชอบกิจกรรมดังกล่าวควรสำรวจความต้องการ และความคาดหวังของชุมชนเพื่อให้ได้ข้อมูลการวางแผนจัดพุ่มผ้าป่ากระจายทั้งเขตเทศบาลนคร และขยายระยะเวลาการตั้งพุ่มผ้าป่าในแต่ละจุดให้สอดคล้องกับความพร้อมในการร่วมทำบุญติดพุ่มผ้าป่า เพื่อให้ประชาชนได้มีส่วนร่วม ซึ่งเป็นข้อกำหนดหนึ่งในการขอขึ้นทะเบียนเป็นมรดกโลกและเพื่อให้ประชาชนได้รับความสุขใจ พึงพอใจในกิจกรรมนี้เพิ่มขึ้น สำหรับพิธีฉลองถ้วย ระดับความพึงพอใจต่อสถานที่จัดพิธีฉลองถ้วยมีค่าเฉลี่ยเพียง 4.03 ซึ่งไม่สูงมากนัก หน่วยงานที่รับผิดชอบ คือ เทศบาลนครสุราษฎร์ธานี อาจนำไปพิจารณาสถานที่จัดพิธีฉลองถ้วยในปีต่อ ๆ ไปให้มีความจุเพียงพอ สะอาด และปลอดภัย
5. ผลการคำนวณมูลค่าทางเศรษฐศาสตร์ซึ่งสะท้อนจากส่วนเกินผู้บริโภคของประชาชนผู้เข้าร่วมงาน มีมูลค่าเท่ากับ 139,344,300 บาทต่อปี ซึ่งเป็นมูลค่าที่ค่อนข้างสูง แสดงถึง ความเต็มใจของประชาชนที่เดินทางเข้าร่วมงาน ถึงแม้จะเป็นต้นทุนค่าใช้จ่ายในการเดินทางสูงกว่าที่จ่ายจริงในปัจจุบันก็ตาม ข้อมูลการประเมินมูลค่าของงานประเพณีชักพระข้างต้นอาจนำไปพิจารณาเพื่อกำหนดเป็นค่าธรรมเนียมที่เรียกเก็บจากประชาชนผู้เข้าชมงานในแต่ละกิจกรรมได้ตามความเหมาะสม

**ข้อเสนอแนะในการวิจัยครั้งต่อไป**

เนื่องจากงานวิจัยครั้งนี้มีข้อจำกัด คือ ประชากรและกลุ่มตัวอย่างที่ใช้ในการวิจัยเป็นประชาชนในเขตจังหวัดสุราษฎร์ธานีเท่านั้น จึงมีข้อเสนอแนะในการวิจัยครั้งต่อไปดังนี้

 1. ศึกษาพฤติกรรมการใช้จ่าย และมูลค่าทางเศรษฐศาสตร์ของนักท่องเที่ยวที่เดินทางมาร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี

 2. วิเคราะห์ความเต็มใจจ่ายของประชาชนในการเดินทางมาร่วมงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี

 3. ประเมินมูลค่าค่าใช้จ่ายที่หมุนเวียนในระบบเศรษฐกิจ และการดูดซับรายได้จากงานประเพณีชักพระ ทอดผ้าป่า และแข่งเรือยาว จังหวัดสุราษฎร์ธานี

 4. งานวิจัย งานประเพณีชักพระ ทอดผ้าป่า และแข่งเรือยาว ในมิติด้านวัฒนธรรม หรือคุณค่าวัฒนธรรม เสนอภูมิปัญญา เนื่องจากจะมีการนำเสนอให้งานประเพณีชักพระ ทอดผ้าป่า และแข่งเรือยาวจังหวัดสุราษฎร์ธานี ขึ้นทะเบียนเป็นมรดกโลกในอนาคต

 5. งานวิจัย วิเคราะห์ต้นทุน การจัดทำรถพนมพระที่มาร่วมงาน ซึ่งอาจวิเคราะห์ผลตอบแทน ด้วยโดยใช้แบบจำลองต้นทุน - ผลตอบแทน (Cost – Benefit Analysis)